འདི་གའི་གསར་འགོད་པར་ལྗང་རླུང་དཔེ་ཀློག་བྱ་འགུལ་གྱི་འགན་འཛིན་བོན་རྒྱ་བསྟན་འཛིན་རབ་རྒྱས་ལགས་ཀྱིས།ལྗང་རླུང་དཔེ་ཀློག་བྱ་འགུལ་ནི་ལྗང་རླུང་ཚོགས་པ་བཙུགས་ནས་ལོ་༡༠འཁོར་བའི་དུས་དྲན་དང་བསྟུན་ནས་སྤེལ་བའི་བྱ་འགུལ་ཞིག་ཡིན།ལྗང་རླུང་དཔེ་ཀློག་བྱ་འགུལ་འདིའི་དམིགས་ཡུལ་དང་བསམ་བློའི་ཁྱབ་ཁོངས་ནི་༧གོང་ས་རྒྱལ་བ་རིན་པོ་མཆོག་གིས་ང་ཚོ་བོད་ཀྱི་བཀའ་འགྱུར་དང་བསྟན་འགྱུར་གྱི་གསུང་རབ་པོ་ཏི་རྣམས་མཆོད་ཁང་དུ་བཤམ་རྒྱུ་ཙམ་མ་ཡིན་པར་དེར་སློབ་སྦྱོང་བྱེད་དགོས་པ་རེད།ཅེས་པའི་བཀའ་སློབ་ལམ་སྟོན་འོག་ནས་དཔེ་ཀློག་བྱ་འགུལ་གྱི་ཐབས་ལམ་འདི་འཐེན་པ་དང་།ལྗང་རླུང་ཚོགས་པའི་བྱ་འགུལ་ཆེ་ཁག་རྣམས་ནི།དང་པོ་ལྗང་རླུང་ཚགས་པར་འདོན་སྤེལ་དང་།གཉིས་པ་ལྗང་རླུང་རིག་གནས་འཆད་འཁྲིད།གསུམ་པ་ལྗང་རླུང་དཔེ་ཚོགས་དང་པོའི་ནང་དུ་དཔེ་དེབ་༡༠པར་སྐྲུན་བྱས་པ་ཡིན།ང་ཚོས་དཔེ་ཀློག་བྱ་འགུལ་འདི་སྤེལ་ནས་ད་ལྟའི་བར་དུ་བཀླགས་བྱང་ཆིག་སྟོང་ལྷག་འབྱོར་ཡོད་པ་དང་།དེ་དག་གི་ཁྲོད་ནས་ཕུལ་བྱུང་དཔེ་དེབ་༡༠༠བདམས་པ་རྣམས་དུམ་བུ་བཞིར་དབྱེ་ནས་བཀླགས་བྱང་དཔེ་དེབ་བཞི་ཅན་ཞིག་པར་སྐྲུན་བྱེད་ཀྱི་ཡོད།ཅེས་བརྗོད་བྱུང་།